ক্যাপ্টেন মার্ভেল (চলচ্চিত্র)
ক্যাপ্টেন মার্ভেল হল ২০১৯ সালে মুক্তিপ্রাপ্ত একটি মার্কিন অতিমানবীয় চলচ্চিত্র, যা মার্ভেল কমিক্সের ক্যারল ড্যানভার্সের চরিত্রের উপর ভিত্তি করে নির্মিত। এটি মার্ভেল স্টুডিওজ প্রযোজিত এবং ওয়াল্ট ডিজনি স্টুডিওজ মোশন পিকচার্স পরিবেশিত মার্ভেল সিনেম্যাটিক ইউনিভার্স (এমসিইউ)-এর একুশতম চলচ্চিত্র। চলচ্চিত্রটি আনা বডেন এবং রিয়ান ফ্লেক রচনা ও পরিচালনার পাশাপাশি জেনেভা রবার্টসন-ডোভার্টের সাথে চিত্রনাট্য রচনায়ও সহযোগিতা করেন। এর শ্রেষ্ঠাংশে অভিনয় করেছেন ব্রি লারসন এবং তার সহশিল্পী ছিলেন স্যামুয়েল এল. জ্যাকসন, বেন ম্যান্ডেলসন, জিমন উন্সু, লি পেস, লাশানা লিঞ্চ, জেমা চ্যান, অ্যানেট বেনিং, ক্লার্ক গ্রেগ এবং জ্যুড ল। ১৯৯৫ সালের পটভূমিতে ভিনগ্রহের দুটি সভ্যতার সংঘর্ষের মাঝে পৃথিবীতে আটকে পড়া ও ড্যানভার্সের ক্যাপ্টেন মার্ভেল হয়ে উঠা নিয়ে চলচ্চিত্রটির গল্প আবর্তিত হয়। ২০১৩ সালের মে মাসের প্রথম দিকে চলচ্চিত্রটির কাজ শুরু হয়। ২০১৪ সালের অক্টোবর মাসে আনুষ্ঠানিকভাবে মার্ভেল স্টুডিওজের প্রথম নারীকেন্দ্রিক অতিমানবীয় চলচ্চিত্র নির্মাণের ঘোষণা দেয়। এপ্রিলে চরিত্রটির বিষয়ে তাদের পৃথক পরিকল্পনা জানানোর পর নিকোল পার্লম্যান ও মেঘ লিফভকে চরিত্রগুলো রচনার জন্য নিযুক্ত করা হয়। গল্পটি রয় থমাসের ১৯৭১ সালের "ক্রি-স্ক্রল ওয়ার" কমিক বই অবলম্বনে তৈরি। ২০১৬ সালে আন্তর্জাতিক সান দিয়েগো কমিক-কনে ডেনভার্স চরিত্রের জন্য লারসনের নাম ঘোষণা করা হয় এবং চলচ্চিত্রটি পরিচালনার জন্য ২০১৭ সালের এপ্রিলে বডেন ও ফ্লেককে নিযুক্ত করা হয়। স্বল্প সময় পর রবার্টসন ও ডউরেটকে গল্প পুণঃলিখনের জন্য নিযুক্ত করা হয় এবং চলচ্চিত্রটি নির্মাণের শুরুতেই সকল অভিনয়শিল্পী এর সাথে যুক্ত হয়। ২০১৮ সালের জানুয়ারীতে শুরু হয় চলচ্চিত্রটির লোকেশন শুটিং, মার্চ-এ ক্যালির্ফোনিয়াতে শুরু হয় প্রধান চিত্রগ্রহণ এবং ২০১৮এর জুলাই মাসে লুইসিয়ানাতে গিয়ে সমাপ্তি টানেন। জ্যাকসন এবং গ্রেগ ও সাথীরা সেট-এ ১৯৯০ সালের সেটিংটি প্রতিফলিত করার জন্য তাদের পূর্ববর্তী চলচ্চিত্র এমসিইউ থেকে চরিত্রগুলো পুনরুজ্জীবিত করে যা প্রোডাকশন পরবর্তীতে ডিজিটাল পদ্ধতিতে ডি-এইজড করা হয়। ক্যাপ্টেন মার্ভেল ২০১৯ সালের ২৭ ফেব্রুয়ারি লন্ডনে প্রথম দেখানো হয় এবং ৮ মার্চ, ২০১৯ যুক্তরাষ্ট্রের আইম্যাক্স ও থ্রিডি থিয়েটারগুলোতে মুক্তি পায়। চলচ্চিত্রটি বিশ্বব্যাপী ১ বিলিয়ন মার্কিন ডলারেরও বেশি উপার্জন করে, যা মহিলা নেতৃত্বাধীন সুপাহিরো চলচ্চিত্র হিসাবে প্রথম। এটি ২০১৯ সালের সর্বোচ্চ উপার্জনকারী চলচ্চিত্র, সর্বকালের নবম সর্বোচ্চ উপার্জনকারী সুপারহিরো চলচ্চিত্র এবং সামগ্রিকভাবেব ২৫তম সর্বোচ্চ উপার্জনকারী চলচ্চিত্র। চলচ্চিত্রটি বেশিরভাগই ইতিবাচক সমালোচনা পেয়েছে, বিশেষ করে লার্সন এর কর্মদক্ষতার প্রশংসাই বেশি।